***Lutkarska bajka – mjesečni projekt***

Učenici petih razreda (5.a,5.b i 5.c) bili su na trenutak kazališni redatelji, glumci, koreografi, kostimografi te sami stvarali svoje kazališne predstave.

Podijeljeni u timove zajednički su odabrali bajku, napisali dramatizaciju, didaskalije i osmislili scenski prostor.

U dramatizaciji je bilo sve dopušteno, mogli su biti pravi kreativci i sami osmisliti svoju bajku ili prilagoditi i mijenjati sadržaj već poznatih bajki.

Za svaku ulogu u predstavi trebali su osmisliti lutku i sami ju izraditi. Dok su izrađivali lutkice i uvježbavali svoje predstave družili su se i odlično zabavljali.

Na dan prezentacije bili su nestrpljivi, sretni, znatiželjni, osjećali su se kao pravi glumci.

Napravili smo i prostor za gledatelje i svi zajedno uživali u prekrasnim predstavama, kreativnim idejama i odličnim lutkicama.

Učenici su bili sretni i zadovoljni, oduševljeni i humoristični. Svi smo se od srca nasmijali pojedinim likovima. Bilo nam je tako dobro da su poželjeli još jedan takav sat.

Učiteljica: Ljubica Krašnjak

17. 4. 2015.